এপিডিডিমিস

এপিডিডিমিস (ইংরেজি: epididymis) (/ɛpɪˈdɪdɪmɪs/ হলো পুরুষ প্রজনন তন্ত্রের একটি নালি যা শুক্রাশয় ও ভাস ডিফারেন্সকে যুক্ত করে। এটি সমস্ত পুরুষ সরীসৃপ,পাখি ও স্তন্যপায়ী প্রাণীর দেহে থাকে।এটি একটি একক, সরু, ঘন-কুণ্ডলীকৃত নালি। মানব দেহে এর দৈর্ঘ্য ছয় থেকে সাত মিটার। এপিডিডিমিস শুক্রাশয়ের পশ্চাতে ও ঈষৎ পার্শ্বাভিমুখে অবস্থান করে এবং ভাস ডিফারেন্স এর মধ্যবর্তী প্রান্তে অবস্থিত। এপিডিডিমিসকে তিনটি অঞ্চলে বিভক্ত করা যেতে পারে: মস্তক (লাতিন: Caput): এপিডিডিমিসের মস্তক শুক্রাশয়ের মেডিয়াস্টিনাম থেকে উদগত বহির্গামী নালিকার মাধ্যমে শুক্রাণু গ্রহণ করে। দেহ (লাতিন: Corpus) লেজ (লাতিন: Cauda). লেজে মস্তকের তুলনায় পুরু মায়োএপিথেলিয়াম থাকে যা তরল শোষণ করে শুক্রাণুর ঘনত্ব বাড়ায়। সরীসৃপের ক্ষেত্রে শুক্রাশয় ও এপিডিডিমিসের মস্তকের মাঝে একটি অতিরিক্ত নালি থাকে যা বিভিন্ন বহির্গামী নালিকার সাথে যুক্ত। তবে এই নালিকা পাখি ও স্তন্যপায়ীদের থাকে না। এপিডিডিমিস দ্বিস্তরী মেকিস্তরীভূত আবরণী কলা দ্বারা আবৃত থাকে। আবরণী কলাসমূহ যোজক কলা থেকে ভিত্তিঝিল্লি দ্বারা পৃথক থাকে। যোজক কলায় মসৃণ পেশি বিদ্যমান। এপিডিডিমিসের আবরণী কলায় চার ধরনের কোষ বিদ্যমান যথা প্রধান কোষ, ভিত্তি কোষ, এপিক্যাল কোষ ও স্বচ্ছ কোষ। প্রধান কোষসমূহ হলো দীর্ঘ স্তম্ভাকৃতির, এগুলোতে ১৫ μm দৈর্ঘ্য বিশিষ্ট মাইক্রোভিলাই থাকে যেগুলিকে স্টেরিওসিলিয়া বলে। এগুলোকে একসময় নিশ্চল সিলিয়া বলে মনে করা হতো তাই এরূপ নাম দেওয়া হয়েছে। স্টেরিওসিলিয়াগুলো এপিডিডিমিসের ৯০ শতাংশ তরল শোষণ করে এবং গ্লাইকোপ্রোটিন ক্ষরণ করে যা শুক্রাণুর পরিপক্কতা ঘটাতে সাহায্য করে। ভিত্তি কোষগুলোকে প্রধান কোষের পূর্বপুরুষ বলা হয়। এপিক্যাল কোষে প্রচুর মাইটোকন্ড্রিয়া থাকে এবং এগুলো এপিডিডিমিসের মস্তকে বেশি থাকে। স্বচ্ছ কোষগুলো স্তম্ভাকৃতির ও লেজে বেশি পরিমাণে থাকে। এদের কাজ সঠিকভাবে জানা যায় নি। শুক্রাশয়ে উৎপন্ন শুক্রাণু এপিডিডিমিসের মস্তকে প্রবেশ করে, সেখান থেকে দেহে পৌঁছায় এবং পরিশেষে লেজে গিয়ে সঞ্চিত হয়। এপিডিডিমিসের মস্তকে অবস্থিত শুক্রাণুগুলো অপূর্ণাঙ্গ। তারা সাঁতরিয়ে সামনে যেতে সক্ষম নয় (চলনক্ষমতাহীন) ও ডিম্বাণুকে নিষিক্ত করতে পারেনা। এপিডিডিমিসে শুক্রাণু ২ থেকে ৩ মাসের জন্য সঞ্চিত থাকে। এসময়ের মধ্যে শুক্রাণুর পরিপক্কতা ঘটে। এই পরিপক্কতা প্রক্রিয়াটি শেষ হয় স্ত্রী জনন নালিকায় গিয়ে। বীর্যস্খলনের সময় শুক্রাণু এপিডিডিমিসের নিম্নাংশ (যা শুক্রাণুর সঞ্চয়ভাণ্ডার হিসেবে কাজ করে) থেকে প্রবাহিত হয়। এসময় এরা চলনক্ষম না হলেও ভাস ডিফারেন্সের মাংসপেশির সংকোচনের মাধ্যমে পরিবাহিত হয়। বীর্যস্খলনের পূর্বে সেমিনাল ভেসিকল ও অন্যান্য গ্রন্থি থেকে নির্গত তরলের (যা বীর্য তৈরি করে) সাথে মিশ্রিত হয়। এপিডিডিমিসের আবরণী কলায় স্টেরিওসিলিয়া বিদ্যমান যা আলোক অণুবীক্ষণযন্ত্রে সিলিয়ার মতো মনে হলেও ইলেক্ট্রোন অণুবীক্ষণ যন্ত্রে দেখা গেছে যে এরা গঠনগত ও কার্যগত দিক দিয়ে মাইক্রোভিলাই এর মতো। মানব পুং প্রজনন তন্ত্র। শুক্রাশয় শুক্রাশয়ের প্রস্থচ্ছেদের রেখাচিত্র। এপিডিডিমিসের অণুচিত্র। এপিডিডিমিসের আণুবীক্ষণিক দৃশ্য। এপিডিডিমিসের ব্যবচ্ছেদ। টেমপ্লেট:Anatomy-terms Kim, Howard H.; Goldstein, Marc (২০১০)। "Chapter 53: Anatomy of the epididymis, vas deferens, and seminal vesicle"। Graham, Sam D.; Keane, Thomas E.; Glenn, James F.। Glenn's urological surgery (7th সংস্করণ)। Philadelphia: Lippincott Williams & Wilkins। পৃষ্ঠা 356। আইএসবিএন 978-0-7817-9141-0।  Romer, Alfred Sherwood; Parsons, Thomas S. (১৯৭৭)। The Vertebrate Body। Philadelphia, PA: Holt-Saunders International। পৃষ্ঠা 394–395। আইএসবিএন 0-03-910284-X।  Kierszenbaum, Abraham L. (২০০২)। Histology and cell biology : an introduction to pathology। St. Louis: Mosby। পৃষ্ঠা 556। আইএসবিএন 0-323-01639-1।  Efferent Ducts and Epididymis. umdnj.eduটেমপ্লেট:Unreliable medical source How sperm are re-absorbed into the body. vasectomy-information.com Da Silva N, Cortez-Retamozo V, Reinecker HC ও অন্যান্য (মে ২০১১)। "A dense network of dendritic cells populates the murine epididymis"। Reproduction। 141 (5): 653–63। ডিওআই:10.1530/REP-10-0493। পিএমআইডি 21310816। পিএমসি 3657760 ।  Shum WW, Smith TB, Cortez-Retamozo V ও অন্যান্য (মে ২০১৪)। "Epithelial basal cells are distinct from dendritic cells and macrophages in the mouse epididymis"। Biology of Reproduction। 90 (5): 90। ডিওআই:10.1095/biolreprod.113.116681। পিএমআইডি 24648397। পিএমসি 4076373 ।  Jones RC (এপ্রিল ১৯৯৯)। "To store or mature spermatozoa? The primary role of the epididymis"। International Journal of Andrology। 22 (2): 57–67। ডিওআই:10.1046/j.1365-2605.1999.00151.x। পিএমআইডি 10194636।  Ross, Michael H.; Pawlina, Wojciech (২০১১)। Histology: A Text and Atlas। Lippincott Williams & Wilkins। পৃষ্ঠা 110–112। আইএসবিএন 978-0-7817-7200-6।  উইকিঅভিধানে এপিডিডিমিস শব্দটি খুঁজুন। টেমপ্লেট:BUHistology inguinalregion at The Anatomy Lesson by Wesley Norman (Georgetown University) (টেমপ্লেট:NormanAnatomyFig[অকার্যকর সংযোগ])